Umbaɛed truḥ tewwi tijaɛbubin-nni yal tiɣilt texdem yiwet, tenna-as-d diɣen tewtultnni : «Tin tufiḍ ad teẓẓad kemm ẓedd-as gmam ad yeṭṭeḍ, tin tufiḍ ad tettḥucu kemm ḥucc-as gmam ad yeṭṭeḍ, akken ama meqqar. Tlaḥu teqcict-nni txeddem amek i as-tenna tewtult-nni, armi tewweḍ ɣer wexxam n baba-s tufa-t-id yemmut, tettɛac dina d gma-s-nni, armi d yiwen wass teṭṭumu tufa agarruj yeǧǧa-t-id baba-s, tejmeɛ-it tugi ad as-ttwarit i gma-s-nni, teqqim kra wussan tenna-as : «Lukan ad ak-fkeɣ a gma acu ara taɣeḍ? ». Yenna-as : «Ad d-aɣaɣ taɛekkazt ». Tenna-as : «Ḥlili gma mazal-it meẓẓi ». Ɛeddan wussan yimɣur gma-s-nni, tɛawed tenna-as lukan ad ak-fkeɣ acu ara taɣeḍ, yenna-as : «Ad aɣaɣ tayuga ». Terraas : «ferḥi xuya meqqar ». Tmud-as yuɣa tayuga ixeddem akal n baba-s. Tenna-as : «xuya lukan ad ak-mudeɣ acu ara taɣeḍ? ». Yenna97